AUCT พุ่งแรงเกือบ 8% นิวไฮในรอบ 10 เดือน โบรกฯเล็งอัพเป้า หลังทะลุแนวต้าน 6.90 บ.
AUCT พุ่งแรงเกือบ 8% นิวไฮในรอบ 10 เดือน โบรกฯเล็งอัพเป้า หลังทะลุแนวต้าน 6.90 บ. โดย ณ เวลา 15.37 น. ราคาอยู่ที่ 7 บาท บวก 0.50 บาท หรือ 7.69% สูงสุดที่ 7 บาท ต่ำสุดที่ 6.60 บาท มูลค่าซื้อขายที่ 35.08 ล้านบาท
24 ก.ย. 2561

ผู้สื่อข่าวรายงานว่า หุ้นบริษัท สหการประมูล จำกัด (มหาชน) หรือ AUCT ณ เวลา 15.37 น. ราคาอยู่ที่ 7 บาท บวก 0.50 บาท หรือ 7.69% สูงสุดที่ 7 บาท ต่ำสุดที่ 6.60 บาท มูลค่าซื้อขายที่ 35.08 ล้านบาท

โดยราคาหุ้นปรับตัวเพิ่มขึ้นทำจุดสูงสุดในรอบ เกือบ 11 เดือน นับตั้งแต่ราคาหุ้นอยู่ที่ระดับ 7.05 บาท เมื่อวันที่ 8 พ.ย.60
ด้าน บล.ซีจีเอส-ซีไอเอ็มบี ระบุในบทวิเคราะห์ (17 ก.ย.)  แนะนำ “ซื้อ” AUCT โดยมีแนวรับที่ 6.40 และ 6.30 เพื่อคาดหวังการปรับตัวเพิ่มขึ้นไปทดสอบแนวต้านที่ 6.70 และ 6.90 เป็นจุดขายทำกำไร โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มขึ้นต่อเนื่อง หลังจากปรับตัวลดลงไปทดสอบแนวรับของเส้นค่าเฉลี่ย 20 วัน และแนวรับของกรอบแนวโน้มขาขึ้น ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
ขณะที่ MACD ปรับตัวลดลงต่ำกว่าเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 50